Nem jönnek Európába az AsRock videokártyái
Az AMD kissé szokatlan megállapodást kötött a vállalattal.
Március végén az elsõsorban az alaplapjairól és a mini PC-irõl ismert AsRock bejelentette a videokártyák piacára való belépését. A vállalat exkluzívan AMD Radeon videokártyákat készít, ami viszonylag szokatlan, tudtunkkal a cégen kívül csak a Sapphire és az XFX specializálódott a Radeonok forgalmazására.

Sajnos Európában eddig nem tûntek fel az AsRock videokártyái, azonban a német Tom's Hardware beszerezte és letesztelte a cég Radeon RX 580 modelljét. A teszt elérhetõvé válása után az AsRock európai képviselete megkereste a cikk szerzõjét azzal, hogy honnan szerezte a videokártyát és miért tesztelte, hiszen Európában nem forgalmazza ezeket a gyártó.

Röviddel késõbb kibújt a szög a zsákból: az AsRock képviselõje közölte a teszt szerzõjével, hogy

az AMD nem engedélyezte a cég számára a videokártyáinak Európai Unióban való forgalmazását,

ezért is érdeklõdött a kártya beszerzéseinek a körülményeirõl.

Többet sajnos nem volt hajlandó elárulni, azonban a holland hardware.info egy megbízhatónak titulált forrása szerint az AMD olyan megegyezésre jutott az AsRockkal, hogy az csak Ázsiában árulhatja a termékeit.

A kontinensen rossz az AMD pozíciója, így nagy hasznát veszi egy helyi piacokra specializálódott partnernek. Emellett a meglévõ gyártópartnerei is nyomást gyakorolhattak a vállalatra, hogy lehetõség szerint ne lépjen be egy újabb gyártó az európai és észak-amerikai piacokra.

Érdemes megemlíteni, hogy az állítólagos üzlet az AsRock számára is elõnyös lehet: egyrészt az ázsiai piacokban jelentõs kihasználatlan üzleti potenciál van, másrészt pedig az AMD kompenzálhatta valahogy a céget azért, hogy hajlandó legyen lemondani az európai és észak-amerikai vásárlókról. Mindeközben az említett piacokon élõ vásárlók jó eséllyel nem szenvednek érdeksérelmet a megállapodás miatt, hiszen már amúgy is pont elég egymással rivalizáló cégtõl vehetnek Radeon videokártyákat.

Ettõl függetlenül az eset jól példázza, hogy az NVIDIA-hoz hasonlóan az AMD-tõl sem áll távol a szabadpiaci folyamatokba való beavatkozás.

Ha szeretne még több érdekes techhírt olvasni, akkor kövesse az Origo Techbázis Facebook-oldalát, kattintson ide!
Radeon AsRock videokártya AMD